Ψηφιακό Πελατολόγιο Οχημάτων

Περιγραφή: Η διαδικασία αφορά στην ψηφιακή καταγραφή και αποστολή στην ΑΑΔΕ, σε πραγματικό χρόνο, δεδομένων που προκύπτουν από την άσκηση της επιχειρηματικής δραστηριότητας των υπόχρεων οντοτήτων που ανήκουν στους κλάδους των συνεργείων, πλυντηρίων, στάθμευσης και ενοικίασης οχημάτων.
Θεσμικός φορέας: Θεσμικός φορέας: title: el: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ
en: INDEPENDENT AUTHORITY FOR PUBLIC REVENUE
Οργανική μονάδα θεσμικού φορέα: title: el: ΔΙΕΥΘΥΝΣΗ ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ ΕΛΕΓΧΩΝ (ΔΙ.Ε.Σ.ΕΛ.)
Παρέχεται σε: Ελεύθερους επαγγελματίες
Επιχειρήσεις
Νομικά Πρόσωπα – Νομικές Οντότητες
Σημεία εξυπηρέτησης: Παρέχεται μόνο ψηφιακά
Ψηφιακά σημεία παροχής: title: Ψηφιακό πελατολόγιο οχημάτων
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Διάρκεια ισχύος: Τύπος: Αόριστη
Προϋποθέσεις: conditions_name: Υπόχρεοι στην τήρηση του Ψηφιακού Πελατολογίου Οχημάτων είναι οι οντότητες του άρθρου 1 του ν.4308/2014 (Α’ 251 ΕΛΠ) που δραστηριοποιούνται στους ΚΑΔ ως αναλυτικά αναγράφονται στο Παράρτημα της Απόφασης του Διοικητή της ΑΑΔΕ Α.1057/2025, ήτοι :
1.	Συνεργεία επισκευής και συντήρησης οχημάτων.
2.	Φανοποιεία.
3.	Επιχειρήσεις με αντικείμενο την τοποθέτηση συναγερμών, ηχοσυστημάτων και οργάνων σε οχήματα. 
4.	Χώροι στάθμευσης οχημάτων.
5.	Πλυντήρια οχημάτων.
6.	Επιχειρήσεις ενοικίασης αυτοκινήτων, μοτοσικλετών (δίτροχων, τρίτροχων, τετράτροχων), μοτοποδηλάτων, επιβατικών οχημάτων που προορίζονται για επαγγελματική ή προσωπική χρήση, επαγγελματικών οχημάτων, γεωργικών και λοιπών αυτοκινούμενων μηχανημάτων.
conditions_type: Υπαγωγής
conditions_name: Σύμφωνα με το άρθρο 3 της Α.1057/2025 Απόφασης από την τήρηση του Ψηφιακού Πελατολογίου εξαιρούνται (οντότητες και υπηρεσίες):
α) Οι οντότητες χρηματοδοτικής μίσθωσης (leasing).
β) Οι οντότητες που λειτουργούν με συστήματα αυτοεξυπηρέτησης εφόσον τα παραστατικά αξίας εκδίδονται άμεσα με την ολοκλήρωση της υπηρεσίας.
γ) Η καταγραφή εργασιών που λαμβάνουν χώρα από συνεργεία των οντοτήτων πώλησης καινούριων αυτοκινήτων, οι οποίες απαιτούνται για να κινηθούν τα καινούργια αυτοκίνητα και να παραδοθούν καθ’ όλα έτοιμα στους αγοραστές (π.χ. αποκήρωση).
δ) Η εκμίσθωση θέσεων στάθμευσης σε κατόχους οχημάτων, από ιδιοκτήτες περιφραγμένων οικοπέδων, εφόσον η εκμίσθωση των θέσεων δεν συνοδεύεται από υπηρεσίες φύλαξης ή άλλες υπηρεσίες (παρκαδόρος, γραφείο, τηλέφωνο κ.λπ.), ο δε κάτοχος του οχήματος μισθώνει το χώρο με συγκεκριμένη κάθε φορά χρονική διάρκεια και διαθέτει αυτοτελή δυνατότητα εισόδου και εξόδου.
ε) Η επισκευή ή συντήρηση μερών ή εξαρτημάτων οχημάτων, εφόσον εισάγονται στην εγκατάσταση της υπόχρεης οντότητας άνευ του οχήματος που φέρει την πινακίδα κυκλοφορίας (π.χ. μηχανή οχήματος, αναμεικτήρας μεταφοράς σκυροδέματος).
στ) Η χρήση ιδιόκτητου χώρου στάθμευσης επιχειρήσεων για την φιλοξενία/εξυπηρέτηση πελατών τους, με ή χωρίς αντάλλαγμα.
ζ) Η παροχή υπηρεσιών κινητού συνεργείου και επισκευής οχημάτων επί του τόπου της βλάβης ή σε άλλο υποδεικνυόμενο σημείο.
conditions_type: Διοικητικές
conditions_name: Η είσοδος στην εφαρμογή Ψηφιακού Πελατολογίου γίνεται με τους φιλικούς κωδικούς που έχει λάβει η υπόχρεη οντότητα από την εφαρμογή της ΑΑΔΕ myDATAusers.
conditions_type: Κατοχής κωδικών για είσοδο σε λογισμικό
Αίτηση: Κατάθεση: Κατάθεση από τον αιτούντα (ψηφιακή)
Κατατίθεται από: Νομικά πρόσωπα
Φυσικά πρόσωπα
Τίτλος: Δήλωση στοιχείων στο Ψηφιακό Πελατολόγιο Οχημάτων
Τύπος αίτησης: Δήλωση
Εξερχόμενα: Ενημέρωση Μητρώου
Νομοθεσία: rule_decision_number: Α. 1057
rule_decision_year: 2025
rule_description: Καθορισμός των κατηγοριών φορολογουμένων, οι οποίοι υποχρεούνται να παρέχουν αυτομάτως πληροφορίες για την επιχειρηματική τους δραστηριότητα, του τρόπου, του χρόνου και της διαδικασίας υποβολής των πληροφοριών αυτών, καθώς και κάθε άλλου αναγκαίου θέματος για την εφαρμογή του Ψηφιακού Πελατολογίου Οχημάτων
rule_gazette_doc_issue: Β
rule_gazette_doc_number: 1828
rule_type: Απόφαση Ανεξάρτητης Αρχής
Παρατηρήσεις: Σε συνδυασμό με την τήρηση των ηλεκτρονικών βιβλίων (myDATA) και την ψηφιακή παρακολούθηση της διακίνησης αποθεμάτων (ψηφιακό δελτίο αποστολής), το Ψηφιακό Πελατολόγιο Οχημάτων αποτελεί ένα ακόμη σημαντικό εργαλείο για την προώθηση της φορολογικής συμμόρφωσης, τη διενέργεια ελεγκτικών επαληθεύσεων, την υποβοήθηση των επιτόπιων ελέγχων και την εξαγωγή δεικτών εύρους συναλλακτικής δραστηριότητας ανά κλάδο δραστηριότητας και τοποθεσία, με σκοπό τη διαφύλαξη των δημοσίων εσόδων.
Άλλες πληροφορίες: Επίσημος τίτλος: Ψηφιακό Πελατολόγιο Οχημάτων